kardosdrur/scandi-wiki huggingface dataset:
Absolute Let's Dance opus 3

Absolute Let's Dance opus 3, kompilation i serien Absolute Dance udgivet i 1993. Cd-versionen indeholder 19 sange, mens bånd- og vinyl-versionen indeholder 12 sange.

Sangliste (CD) 
 Apache Indian – "Boom Shack-A-Lak"
 DJ Bobo – "Keep On Dancing!" (Classic Radio Mix)
 Jazzy Jeff & Fresh Prince – "Boom! Shake The Room" 
 Minnesota – "What's Up? – Dance Version" (7" Dance Mix)
 Aftershock – "Slave To The Vibe" (7" Radio Mix)
 Silk – "Baby It's You" (7" Radio Mix)
 SWV – "Right Here-Human Nature" (Radio Mix)
 Rob'n'Raz – "Clubhopping" (Radio Edit)
 Sound of Seduction – "Feel Like Dancing"
 Snap – "Do You See The Light (Looking For)"
 D:Ream – "U R The Best Thing"
 Michelle Gayle – "Looking Up" (Radio Edit)
 Cut'N'Move – "Peace, Love & Harmony" (Spec. Let's Dance Remix Edit)
 AB Logic – "AB Logic" (Euro Club Mix)
 Ali and Frazier – "Uptown Top Ranking"
 Stereo MC's – "Creation" (7" Edit)
 The Goombas feat. George Clinton – "Walk The Dinosaur" (Club Remix Edit)
 Club X – "Sweet Talk" (Night Shift Mix)
 Titiyo – "Never Let Me Go" (Magnus Mix)

Sangliste (BÅND/VINYL) 
 Apache Indian – "Boom Shack-A-Lak"
 DJ Bobo – "Keep On Dancing!" (Classic Radio Mix)
 Jazzy Jeff & Fresh Prince – "Boom! Shake The Room" 
 Minnesota – "What's Up? – Dance Version" (7" Dance Mix)
 Aftershock – "Slave To The Vibe" (7" Radio Mix)
 Silk – "Baby It's You" (7" Radio Mix)
 SWV – "Right Here-Human Nature" (Radio Mix)
 Rob'n'Raz – "Clubhopping" (Radio Edit)
 Sound Of Seduction – "Feel Like Dancing"
 Snap – "Do You See The Light (Looking For)"
 D:Ream – "U R The Best Thing"
 Michelle Gayle – "Looking Up" (Radio Edit)

03
Album fra 1993
Koks

Koks blev især tidligere meget benyttet som brændsel. Koks bliver fremstillet ved tørdestillation af stenkul, hvor man opvarmer kullene, så en lang række fremmedstoffer fjernes som en blanding af en lang række gasser (metan, kulilte, acetylen osv.), der kan anvendes til opvarmning m.m. De færdige koks er næsten 100% kulstof og kan derfor med fordel bruges i metallurgiske processer, hvor det drejer sig om at reducere metalilter til metal og fossil-CO2. Derudover blev koks brugt som et pålideligt og forholdsvist billigt brændsel, som dannede få slagger og kun lidt aske. Sammen med tørv blev det af samme grund tidligere betragtet som et "fattigmandsbrændsel", og med de stigende priser på opvarmning kan koksene forventes at få ny aktualitet.

Referencer 

Kul

it:Carbone#Coke
Absolute Let's Dance opus 4

Absolute Let's Dance opus 4, kompilation i serien Absolute Dance udgivet i 1994.

Spor 
 Haddaway – "Life" (Radio Edit)
 M People – "Moving On Up" (M People Master Edit)
 D:Ream – "Things Can Only Get Better" (D:Rreamix Edit)
 Take That feat. Lulu – "Relight My Fire" (Radio Version)
 En Vogue – "Runnaway Love" (Edit)
 Ultra Naté – "Show Me" (Pop Mix)
 Juliet Roberts – "Free Love"
 The Loft – "Hold On" (Radio Edit)
 DJ Bobo – "Take Control" (Radio Mix)
 Pandora – "Trust Me" (Radio Edit)
 Treble'N'Bass – "Jam Jam Jam (All Night Long)" (Original Radio Version)
 Pointer Sisters – "Don't Walk Away" 
 Jennifer Brown – "Heaven Come Down" (Radio Edit)
 Sound of Seduction – "Bring Out The Sun"
 Ministry Of Sound – "Let's All Chant (Move Your Body)" (Radio Edit)
 Melodie MC – "Feel Your Body Movin'" (Euromix)
 David Michael Johnson – "How Deep Is Your Love" (Radio Edit)
 Dannii – "This Is The Way" (7" Version)
 Village People – "Y.M.C.A. '93 Remix"

04
Album fra 1994
Anonymitet

Anonym er den som ikke opgiver sin identitet i en given sammenhæng (samme som engelsk "no name" og på dansk med forkortelsen nn). Ofte kombineret med brug af maskering eller anden form for forklædning. Det var mere almindeligt før, at socialt højt placerede personer optrådte anonymt i nogen sammenhænge. Et andet ord var inkognito. Når adelige optrådte inkognito, skulle man ikke vise, at personen var genkendt.
For identifikationsformål brugte man pseudonym (egtl: "uægte navn").

Ord og vendinger
Ey Reqîb

Ey Reqîb (på Sorani ئهٔ ره‌قیب) er den officielle kurdiske nationalsang, dvs. den bliver sunget i alle fire dele af Kurdistan.

Sangen blev skrevet af den kurdiske digter Yûnis Reuf, under pseudonymet Dildar, mens han var i et iransk fængsel. Ey Reqîb betyder bogstaveligt talt Hej Fjende!. 

Sangen blev oprindeligt skrevet på Sorani, men synges også på Kurmanji.

Ey Reqîb med latinske bogstaver 

 Ey raqîb her mawe qewmî kurd ziman, 
 Nay şikênê danerî topî zeman. 
 Kes nelê kurd mirduwe; kurd zînduwe, 
 Zînduwe qet nanewê alakeman. 

 Lawî kurd hestaye ser pê wek dilêr, 
 Ta be xwên nexşîn deka tacî jiyan. 
 Kes nelê kurd mirduwe, kurd zînduwe, 
 Zînduwe qet nanewê alakeman.

 Ême roley Midya u Keyxusrewîn, 
 Dînman, ayînman her Nîştîman
 Kes nelê kurd mirduwe, kurd zînduwe, 
 Zînduwe qet nanewê alakeman. 

 Ême roley rengî sûr u şorişîn,
 Seyrîke xwênawiya raburdûman. 
 Kes nelê kurd mirduwe, kurd zînduwe, 
 Zînduwe qet nanewê alakeman. 

 Lawî kurdî hazir u amadeye,
 Giyan fîdane, giyan fîda, her giyanfîda. 
 Kes nelê Kurd mirduwe, kurd zînduwe, 
 Zînduwe qet nanewê alakeman

Hej Fjende 

 Åh fjende, den kurdiske nation er i live, sproget er stadig talt.
 Det skal ikke blive besejret af våbnene, uanset alder. 
 Ingen skal sige kurderne er døde.
 Kurderne lever!
 Kurderne lever, deres flag vil aldrig falde! Vi, ungdommen er revolutionens røde farve. prøv og se vores blodige fortid 
 Kurderne lever! 
 Kurderne lever, deres flag vil aldrig falde! Vi er Medernes og Kyaxares' børn. Både vores tro og religion er vores hjemland. Både vores tro og religion er kurder og Kurdistan. Ingen skal sige kurderne er døde. Kurderne lever! Kurderne lever, deres flag vil aldrig falde! 

 Den kurdiske ungdom har rejst sig som løver. For at pryde livets krone med blod. Ingen skal sige kurderne er døde. 
 Kurderne lever! Kurderne lever, deres flag vil aldrig falde! Den kurdiske ungdom er tilstedeværende. 
 Vil altid være klar til offerere deres liv. 
 Offerer hvert liv de har, hvert liv de har!''

Kurdistan
Nationalsange
Kevin Rudd

Kevin Michael Rudd (født 21. september 1957) er en australsk politiker. Han var leder af Australian Labor Party og Australiens premierminister fra 2007 til 2010, hvor han blev afløst af Julia Gillard. Han har været medlem af Repræsentanternes Hus i Australien siden 1998, hvor han har repræsenteret området Griffith i Queensland. 

Australian Labor Party var forudsagt at ville vinde Australiens parlamentsvalg 2007, lørdag 24. november mod den daværende koalitionsregering under premierminister John Howard, ved at opnå anslået 87 pladser i parlamentet. Kl. 23:08 den 24. november 2007 (AEDT) bekendtgjorde Kevin Rudd sin valgsejr efter at John Howard forinden havde erkendt sit nederlag. 

Efter interne problemer i partiet måtte Rudd imidlertid træde tilbage som partiformand og premierminister til fordel for partifællen Julia Gillard. Efter en fornyet magtkamp blev Rudd dog atter valgt til formand for partiet, og dermed premierminister i juni 2013. Ved parlamentsvalget få måneder senere den 7. september 2013 tabte Rudd valget til den borgerlige koalition ledet af Tony Abbott, hvorefter Kevin Rudd måtte gå af som premierminister.

Kilder

Eksterne henvisninger 

 

Australiens premierministre
Hu Yaobang

Hú Yàobāng (kinesisk: 胡耀邦) (født 20. november 1915 i Linyang i provinsen Hunan i Kina, død 15. april 1989 i provinsen Jiangxi) var en kinesisk politiker, hvis død i foråret 1989 udløste en række begivenheder, som mundede ud i Demonstrationerne på Den Himmelske Freds Plads nogle måneder efter. 

Han var generalsekretær for Det kinesiske kommunistparti fra 1980 til 1987 og partiets formand fra 1981 til 1982.

Hu Yaobang tilhørte anden generation af de kinesiske kommunistledere i Folkerepublikken Kina og var et aktivt medlem af reformfraktionen i 1980'erne. Hu var længe Deng Xiaopings ønskekandidat som potentiel efterfølger. Han tabte imidlertid i 1987 politisk troværdighed i ledende partikræfter, fordi mere dogmatisk orienterede politikere mente, at han havde optrådt for eftergivende under studenterdemonstrationerne i 1986-1987. Hans tilbagetræden fra posten som generalsekretær annonceredes 16. januar 1987 og fulgtes af en ydmygende selvkritik, som centralkomitéen tvang ham til at udgive.

Han døde i 1989 af et hjerteanfald under et møde i det kinesiske politbureau.

Litteratur 

 Richard Baum: „Burying Mao – Chinese Poltics in the age of Deng Xiaoping“, Princeton University Press
 Joseph Fewsmith: „Dilemmas of Reform in China – Political Conflict and Economic Debate“, M. E. Sharpe Inc. 
 Wolfgang Bartke: "Die großen Chinesen der Gegenwart", Insel Verlag, 1985
 Liu Jen-Kai: "Chinas zweite Führungsgeneration – Biographien und Daten zu Leben und Werk von: Li Peng, Qiao Shi, Tian Jiyun, Zhao Ziyang, Hu Qili, Hu Yaobang, Wang Zhaoguo", Mitteilungen des Instituts für Asienkunde Hamburg

Eksterne henvisninger 

Politikere fra Kina
Kulturplante

Kulturplanter er planter, som gennem dyrkning og forædling (domesticering) er gjort mere egnede til menneskelige formål. Det er altså kort sagt mark- og haveplanter.

Man kan skelne mellem følgende grupper:
 Madplanter – f.eks. korn og kartofler
 Planter med teknisk og industriel anvendelse – f.eks. bomuld
 Medicinplanter
 Prydplanter

Litteratur 
 Olav Skard og Svein Grønvold: Jord- og hagebruksvekster. Tun forlag 2007.  

Plantetyper
Daugård Kirke

Daugaard Kirke, Daugård Sogn, Hatting Herred i det tidligere Vejle Amt.

Bygningshistorie 
Kirkens skib og kor blev opført i romansk tid. Byggematerialet var frådsten. Den har en høj sokkel med skråkant, samt nogle usædvanelige blændingsfelter med rundbuefriser og lisener, der angiver to maskerede stokværk. I den senere middelalder skete der en række ombygninger, hvor materialet er munkesten. Korets østlige ende stammer fra denne tid. Ligeledes tårnet og våbenhuset. Endelig indbyggedes hvælvingerne. Tårnet har glatte gavle, våbenhuset blændingssmykket trappegavl.

Inventar 
 Altertavlen er fra slutningen af det 18. århundrede. Maleriet er dog fornyet senere. Motivet er Kristus i Getsemane.
 Døbefonten er en romansk granitfont med dobbeltløver.
 Prædikestolen er fra ca. 1600 med en senere himmel.
 I korets nordmur ses en romansk ligsten med indskrift fra ca. 1200.

Eksterne kilder og henvisninger 

 Daugård Kirke hos danmarkskirker.natmus.dk (Danmarks Kirker, Nationalmuseet).
 Trap Danmark – fjerde udgave, 7. bind, Vejle Amt
 Daugård Kirke  hos nordenskirker.dk
 Daugård Kirke  hos KortTilKirken.dk

Kirker i Hedensted Kommune
Kirker i Haderslev Stift
Kirker i Vejle Amt
Lokaliteter i Hedensted Kommune
Vor Frelsers Kirke (Esbjerg)

Vor Frelsers kirke ligger i Vor Frelsers Sogn, Skast Herred, Ribe Amt.

Bygningen 
Kirken er den første, der blev opført i Esbjerg, og blev til efter en landsdækkende indsamling i 1885-1886, da man manglede en kirke ved den stærkt voksende bebyggelse omkring Esbjerg havn. Den blev tegnet af arkitekterne Schiøtz og Axel Møller fra København. Sidstnævnte stod også for en udvidelse af kirken i 1896, hvor der blev tilføjet to korsarme. Kirken er opført i røde teglsten i nyromansk stil med indgang i tårnet.
Skibet er dækket af tøndehvælv, der ved korsarmene går over i et grathvælv. Tårnet har flat bjælkeloft.

Frem til slutningen af 1920'erne var hvælvene malet som en stjernehimmel, men i 1928 blev der lavet en række kalkmalerier af maleren Ole Søndergaard. Korsfæstelsen findes således på triumfvæggen.

Inventaret 
Kirkens oprindelige inventar fra 1887 og 1896 bliver stadigvæk benyttet. Altertavlens maleri er ligesom kalkmalerierne udført af Ole Søndergaard i 1928, medens døbefonten er en ægte romansk døbefont, man fandt i Jerne præstegårdshave, og forsynede med en ny sokkel. Prædikestolen stod oprindeligt i skibets sydøstre hjørne, men flyttedes efter ombygningen i 1896 til korsskæringens nordøsthjørne.
Orgelet stammer fra 1929, og er bygget af Marcussen og Søn, Åbenrå. Det blev renoveret i 1944.
Kirkeskibet forestiller en bark ved navn "Ansgar", og er givet af skibsbygger Jørgen Borregaard Christensen i Esbjerg i 1956.

Litteratur 
 Henningsen, Henning 1958: Kirkeskibe i Ribe Amt. Fra Ribe Amt 1958 s. 353-369.
 Møller, Ella, Ebbe Nyborg og Niels Jørgen Poulsen (red): Danmarks kirker: Ribe Amt bd. 11-12. Kirkerne i Varde og Esbjerg. s. 1003-1007.

Eksterne kilder og henvisninger 
 Vor Frelsers Kirke  hos nordenskirker.dk
 Vor Frelsers Kirke hos KortTilKirken.dk
 Vor Frelsers Kirke i bogværket Danmarks Kirker (udg. af Nationalmuseet)
 

Kirker i Ribe Stift
Kirker i Ribe Amt
Kirker i Esbjerg
Etableret i 1887
Vesterslette

Vesterslette er et højtbeliggende (60 moh), fladt landbrugsområde vest for Skamlingsbanken, ca 10 km syd for Kolding. Området består af 10 ejendomme beliggende langs den blinde Vesterslettevej. Ejendommene er opstået som husmandssteder i 18-1900 tallet, men er nu kun hobbyejendomme hvor det meste er jorden er opkøbt af omkringliggende storgårde. 

Vesterslettevej havde tidligere ry for at huse en del originaler og var i folkemunde døbt "a jenspændevaj'" underforstået at her var de fattige gårde med kun én hest og beboet af "enspændere".

Geografiske områder i Syd- og Sønderjylland
Argonaut

Argonauterne ( Argonautai) er indenfor den græske mytologi de helte der gjorde følgeskab med Jason til Kolchis, som lå på den sydøstlige bred af Sortehavet, i hans jagt efter Det Gyldne Skind. Ordet er afledt af navnet på deres skib, Argo, der selv var opkaldt efter dets bygmester Argos.

Antallet af argonauter varierer alt efter hvilket kildemateriale, der tages udgangspunkt i. Mange af den græske mytologis største helte er at finde blandt argonauterne, bl.a. Amfiaraos, Bellerofon, tvillingerne Kastor og Polydeukes, Herakles/Herkules, Laertes og hans søn Odysseus, Orfeus, Peleus (Achilleus' far), Perseus, Theseus, Æskulap og Ødipus.

Stjernebilledet Argo Navis forestiller argonauternes skib Argo.

Litteratur 
 Argonautika af Apollonios Rhodios
 Argonautica af Flaccus
 Bibliotheke I, tilskrevet Apollodoros
 Fabulae af Gaius Julius Hyginus

Referencer

Eksterne henvisninger 

 

Græsk mytologi
Uleåborgs Internationale Børnefilmfestival

Uleåborgs Internationale Børnefilmfestival er en årligt tilbagevendende børnefilmfestival med filmkavalkade og -konkurrencer, som afholdes i Uleåborg. Festivalen arrangeres af foreningen Oulun Elokuvakeskus ry. Begivenheden har været arrangeret siden 1981.

Festivalen er fordelt på fire kategorier: en konkurrenceserie, en specialserie, en indenlandsk kavalkade og specialprogrammer.

Festivalen tildeler bl.a. prisen Kalevan tähtipoika (Kalevas Stjernedreng), formgivet af Sanna Koivisto, for konkurrenceseriens bedste instruktion, Det internationale center for børne- og ungdomsfilms CIFEJ’s pris, samt Pikku karhu (Lillebjørnen), prisbelønningen fra den finske børnefilmsbranche.

Filmpriser i 2007 
Børnejuryen: Ole Bornedals danske film ”Vikaren”.
CIFEJ-juryen: Nanna Huolmans finsk-svenske film ”Kid Svensk”.

Kilde 
 Festivalens internetsider

Henvisninger

Se også 
 Oulun Elokuvakeskus ry  
 Biografteateret Studio  
 Uleåborg 
 Uleåborgs Ungdoms- og Kulturcenter NUKU 
 CIFEJ – Det internationale center for børne- og ungdomsfilm  

Filmfestivaler
Film i Finland
Oulu
Reinbek

Reinbek er en by i det nordlige Tyskland, beliggende under Kreis Stormarn i delstaten Slesvig-Holsten. Den er en del af Metropolregion Hamburg og krydses af flere motorveje.

Reinbeck kendes tilbage til 1226. Her lå et kloster, der under reformationen ødelagdes 1534. I 1877 ændredes skrivemåden til Reinbek. Byen fik købstadsrettigheder i 1952. Byen ligger ved floden Bille som er opstemmet til en mølledam.

Religiøs fordeling 
 44% protestanter
 9% katolikker
 22% andre religiøse grupper
 26% uden religiøs tilknytning

Byer i Slesvig-Holsten
Forstæder til Hamborg
Byer i Kreis Stormarn
Hypo-Arena

Hypo-Arena (tidligere kendt som Wörthersee Stadion) er et multifunktionelt stadion i Klagenfurt, Østrig. Stadionet blev benyttet under EM i fodbold 2008, og er til daglig hjemmebane for fodboldklubben Austria Kärnten. Det havde til EM en kapacitet på 32,000 siddende tilskuere. Kapaciteten er dog ved at blive nedsat til 22,000.

Stadionet blev bygget til brug for EM i 2008 da det oprindelige stadion fra 1960, Wörthersee Stadion, ikke mødte UEFAs standarder da det kun havde en kapacitet på 10,900 tilskuere. Byggelsen af Hypo-Arena blev iværksat i foråret 2006 og stadionet stod klart i september året efter og blev officielt indviet den 7. september 2007.  Til EM i 2008 blev stadionet anvendt til tre kampe i Gruppe B.

Referencer

Eksterne links 

Fodboldstadioner i Østrig
Etableret i 2007
Stade de Genève

Stade de Genève er et stadion i Genève, Schweiz. Stadionet har en tilskuerkapacitet på 32.000, og er hjemmebanen til den schweiziske fodboldklub Servette FC. Stadionet var ét af de otte areaner, der blev benyttet under EM i fodbold 2008.

Eksterne henvisninger 

Fodboldstadioner i Schweiz
Etableret i 2003
Letzigrund

Letzigrund Stadion er et stadion i Zürich, Schweiz. Stadionet har en tilskuerkapacitet på 23.605 og er hjemmebane for fodboldklubben FC Zürich. Hvert år afholdes atletikstævnet Weltklasse Zürich, der er en del af IAAF's Diamond League, på Letzigrund. Letzigrund var arena for EM i atletik 2014. 

Det oprindelige stadion blev åbnet 22. februar 1925 og ejes af fodboldklubben FC Zürich. Anlægget er løbende blevet total renoveret i henholdsvis 1947, 1958, 1973 og 1984.

Der er 11.605 siddepladser, (hvoraf 9.167 er under tag), og 12.000 ståpladser, som også er under tag. Banestørrelsen er 105 x 68 meter med løbebaner rundt om græsplænen. Anlægget har også tre andre baner: To græsbaner og én bane med kunstgræs.

I januar 2005 godkendte UEFA planerne om et nyt stadion til brug i EM i fodbold 2008. Under turneringen blev der spillet tre kampe på Letzigrund Stadion. Mens ombygningen stod på flyttede fodboldklubben FC Zurich sine hjemmekampe til Hardturm, hjemmebane for fodboldklubben Grasshopper-Club Zürich.

Eksterne henvisninger

Fodboldstadioner i Schweiz
Zürich
Etableret i 1925
Tivoli Stadion Tirol

er et multifunktionelt stadion i Innsbruck, Østrig. Stadionet bruges til koncerter og store arrangementer, men det er mest brugt til fodboldkampe, og er hjemmebanen til fodboldklubben FC Wacker Tirol. Det har en central beliggenhed, få kilometer fra lufthavnen i Innsbruck..

Stadionet blev åbnet 6. september 2000. Tilskuerkapaciteten blev udvidet til 30.000 før EM i fodbold 2008.

Eksterne henvisninger 

Fodboldstadioner i Østrig
Etableret i 2000
Red Bull Arena (Salzburg)

Red Bull Arena (tidligere Stadion Wals-Siezenheim) er et fodboldstadion i Wals-Siezenheim, en forstad til Salzburg, i Østrig. Det blev officielt åbnet i marts 2003 og er hjemmebane for Red Bull Salzburg.

Tilskuerkapaciteten blev udvidet til 30.000 før EM i fodbold 2008. Stadionet er det eneste i Østrigs Bundesliga, som har kunstgræs.

Eksterne henvisninger 

FC Red Bull Salzburg
Bygninger, konstruktioner og anlæg i Salzburg
Fodboldstadioner i Østrig
Etableret i 2003
Arena (Salzburg)
Kunstgræs

Kunstgræs bruges som underlag i forbindelse med sportudøvelse. Den almindeligste anvendelse er på fodboldbaner og hockeybaner, men kunstgræs forekommer stadig oftere også på golfbaner, tennisbaner og andre steder som haver, altaner, terrasser, legepladser med mere.

I den danske Superliga er det fra sæsonen 2012/13 tilladt at afvikle kampe på kunstgræs.

På danske fodboldbaner med kunstgræs over har klubber benyttet sig af gummigranulat, som i 2023 kan vise sig at blive forbudt. Årsagen er at den gummi som bruges på banerne kan ende i naturen, hvilket et EU-forbud vil sætte en stopper for. EU-Kommissionen har fremlagt en seks års plan, som lægger op til, at gummigranulatet udfases fuldstændigt fra europæiske fodboldbaner omkring 2029.

Referencer 

Underlag til sport
Bad Oldesloe

Bad Oldesloe (dansk Oldeslo) er en by i det nordlige Tyskland under Kreis Stormarn i delstaten Slesvig-Holsten.

Historie 
Området har været beboet siden Ældre stenalder. Flinteredskaber fra den tid (6,000 – 4,500 f. Kr.) fundet i området defineres som Oldesloer Stufe.

Byen havde i 1803 1.783 indbyggere, i 1835 2.562 indbyggere, i 1840 2.667 indbyggere, i 1845 2.926 indbyggere i 1855 3.437 indbyggere og i 1860 3.774 indbyggere.

Menno Simons 

Menno Simons, grundlægger og navngiver af Mennoniterne, der er en protestantisk frikirke af gendøbere.

Noter

Litteratur 
 Adolph Frederik Bergsøe: Den danske Stats Statistik, Første bind; København 1844
 "Folketællingen i Kongeriget Danmark, Hertugdömmet Slesvig, Hertugdömmet Holsteen og Hertugdömmet Lauenborg den 1ste Februar 1860! (Meddelelser fra Det Statistiske Bureau, Sjette Samling), København 1861

Eksterne henvisninger 
 www.badoldesloe.de

Byer i Slesvig-Holsten
Byer i Kreis Stormarn
Roger Swerts

Roger Swerts (født 28. december 1942 i Heusden-Zolder) er en tidligere belgisk landevejscykelrytter.

Eksterne henvisninger 

Mandlige cykelryttere fra Belgien
Alberto Volpi

Alberto Volpi (født 9. december 1962 i Saronno) er en tidligere italiensk landevejscykelrytter. 

Mandlige cykelryttere fra Italien
Sørvágsvatn

Sørvágsvatn eller Leitisvatn er med sine 3,56 km² Færøernes største sø og ligger på den sydlige del af Vágar mellem Miðvágur og Sørvágur. Søen ligger 32 meter over havet, men fra en bestemt vinkel ser det ud, som om den ligger hundrede meter over havet, da klippen mellem søen og havet er 100 meter høj.

Geografi 
Søen har en længde på ca. 6 kilometer og er maksimalt 800 meter bred og med sin 59 meters dybde samtidtig Færøernes dybeste sø. 

I syd bliver søen afvandet af åen Bøsdalaá og vandfaldet Bøsdalafossur, hvorefter det løber ud i Atlanterhavet. I nærheden ligger klippen Trælanípa, hvorfra man i vikingetiden kastede uarbejdsdygtige trælle i havet.

På den modsatte side ligger Færøernes eneste indlandsbygd Vatnsoyrar. Samtidig er der på dette sted, søens eneste sandstrand, mens resten af kysten er stenet.

Historie 
Mens Færøerne under den 2. verdenskrig var besat af Storbritannien, blev søen i den første besættelsestid benyttet som flyveplads af søfly og kort tid efter blev Vágar Lufthavn anlagt.

Navn 
Blandt de lokale er der uenighed om navnet på søen. Indbyggerne i Sørvágur sætter en ære i at navngive søen efter deres landsby. På den anden side kalder indbyggerne i Miðvágur og Sandavágur kalder søen Leitisvatn, fordi den østlige bred af søen kaldes Leiti.

Selvom landsbyen Miðvágur ligger tættere på søen end Sørvágur blev søen opkaldt efter sidstnævnte, formentlig fordi Sørvágur blev bebygget før Miðvágur. Sørvágur er sammen med Bøur og Sandavágur anset for at være en af de tre oprindelige landnámsbygdir (landnámsbygder) på Vágar, som de første nybyggere grundlagde i vikingetiden. Disse oprindelige landnámsbygdir delte øen mellem sig i tre lige store størrelser på 60 mørk. En opdeling af øen i tre lige dele anbringer Sørvágsvatn indenfor bygdegrænserne for Sørvágur og derfor er søen opkaldt efter denne bygd.

De lokale henviser som oftest til Sørvágsvatn/Leitisvatn ved simpelthen ved at kalde det 'Vatnið' (søen). Blandt beboerne på øen ved alle, hvad "søen" er, og det er for det meste, når folk fra andre dele af Færøerne henvises til søen ved at kalde den enten Sørvágsvatn eller Leitisvatn, at uenigheden forekommer.

Noter

Eksterne henvisninger 
Lakeside.fo (færøsk og engelsk)
Luftfotos 

Vágar
Søer på Færøerne